पाएं अपने शहर की ताज़ा ख़बरें और फ्री ई-पेपरडाउनलोड करें
भिंड शहर में तीन दोस्तों का घर के सामने खड़े होकर बातचीत करना एक बदमाश को खल गया। पहले बदमाश ने तीनों युवकों को धमकी दी फिर आकर एक युवक के सीने में चाकू वार कर घायल कर दिया। युवक को अस्पताल ले जाते समय मौत हो गई। पुलिस ने पीड़ित पक्ष की शिकायत पर नामदर्ज आरोपी के खिलाफ हत्या का मामला दर्ज कर लिया।
बीती शुक्रवार की रात के करीब साढ़े दस बजे महावीरगंज में मल्लू बाबा का थान के पास विकास सरदार , गुड्डू खान और बंटी तीनों दोस्त खड़े होकर बातचीत कर रहे थे। इसी समय बदमाश दिनेश जाटव ने घर की छत पर चढ़कर तीनों युवकों को गाली देना शुरू कर दिया। इस पर विकास व उसके साथियों ने विरोध किया। आरोपी दिनेश जाटव का कहना था कि मेरे घर के पास खड़े मत हो। नहीं तो जान से मार डालूंगा। इस बात को लेकर तीनों युवकों ने अनसुना किया। इसके बाद बदमाश ने पुन: गाली गलौज करना शुरू किया। उसके गाली देने का विरोध करने पर आरोप घर की छत से आया और विकास के सीने में चाकू से वार कर दिया। यह घटना में विकास बुरी तरह घायल हो गया और वो जमीन पर गिर गया। इसके बाद उसे इलाज के लिए अस्पताल ले जाया गया। जहां उसकी मौत हो गई। यह घटना की सूचना मृतक के भाई सनी ने आकर पुलिस को दी और आरोपी दिनेश जाटव के खिलाफ पुलिस थाना में मामला दर्ज कराया। पुलिस ने मृतक के शव का पोस्टमार्टम कराके शनिवार को परिजनों को सौंप दिया। इधर, पुलिस ने हत्या आरोपी दिनेश जाटव की तलाश शुरू कर दी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn